section_heading: Upotreba
paragraph_text: Klorbenzen se naširoko koristi kao posrednik (intermedijer) u proizvodnji tekstila, fenola, anilina, herbicida, pesticida, DDT-a (1,1-difeniletan, insekticid), bojila i guma. Koristi se često kao otapalo.<br /> p-Diklorbenzen upotrebljava se kao larvicid protiv moljaca i insekata koji buše drvo breskve.<br /> o-Diklorbenzen sa sadržajem 4% para-izomera upotrebljava se kao medij za prijenos topline u intervalu 150&nbsp;°C- 250&nbsp;°C. Relativna tehnička važnost klorbenzena, p-diklorbenzena i o-diklorbenzena ogleda se u proizvodnji u USA, koja je 1955.g. iznosila 200 000 tona klorbenzena, 25 000 tona para- i 12 000 tona orto– diklorbenzena.